钦定古今图书集成/明伦汇编/官常典/第771卷 > 册府元龟 > 《谣颂》
## 钦定古今图书集成/明伦汇编/官常典/第771卷 > 册府元龟 > 《谣颂》

虞《书》曰：“劝之以九歌卜商有言曰：‘嗟叹之不足故咏
歌之’”盖谣颂之作其来尚矣。若乃牧守之寄风教所
出而能敦清静之治流恺悌之政爱养萌庶蠲除苛
刻厚生以兴利遏强而去恶孤弱以之成立闾里由
其富庶乃有斑白之咏龆龀之谣发于委巷布于行
路自非仁厚沦于骨髓诚心激于肺腑。又岂能抑扬
蹈厉。周旋咏叹。言有章而声成文者哉。《传》曰：“入其国。
其教可知。”是之谓也。